ຫວຽດນາມປະກອບຄຳເຫັນທີ່ກອງປະຊຸມຂັ້ນລັດຖະມົນຕີຂະບວນການບໍ່ຮ່ວມກຸ່ມ
ປະທານຄະນະກຳມະການຜູ້ປະຈຳກອງປະຊຸມປະຊາຊົນຂັນສູງ ສປປ ເກົາຫຼີ ເຂົ້າຮ່ວມກອງປະຸຊຸມສຸດຍອດຂະບວນການບໍ່ຮ່ວມກຸ່ມ
(ພາບ: Kyodo/TTXVN)
ວັນທີ 15/9/2016, ທີ່ກອງປະຊຸມຂັ້ນລັດຖະມົນຕີການຕ່າງປະເທດ ຂະບວນການບໍ່ຮ່ວມກຸ່ມ ໄຂຂຶ້ນຢູ່ເກາະ Margarita, ປະເທດ Venezuela. ເຂົ້າຮ່ວມກອງປະຊຸມມີລັດຖະມົນຕີ, ຮອງລັດຖະມົນຕີ ເກືອບ 30 ທ່ານ ພ້ອມກັບເອກອັກຄະລັດຖະທູດ, ຜູ້ຕາງໜ້າຫຼາຍທ່ານທີ່ຕາງໜ້າໃຫ້ 120 ປະເທດສະມາຊິກບໍ່ຮ່ວມກຸ່ມ, ເກືອບ 80 ປະເທດ, ອົງການຈັດຕັ້ງເຊິ່ງແມ່ນຜູ້ສັງເກດການ ແລະ ແຂກຖືກເຊີນຂອງຂະບວນການ. ຄະນະຜູ້ແທນ ຫວຽດນາມ ໂດຍທ່ານຮອງລັດຖະມົນຕີ ການຕ່າງປະເທດ ຮ່າກິມງອກ ນຳໜ້າ, ເຂົ້າຮ່ວມກອງປະຊຸມ. ກ່າວຄຳເຫັນທ່ີກອງປະຊຸມ, ທ່ານຮອງລັດຖະມົນຕີ ຮ່າກິມງອກ ຖືວ່າ: ຂະບວນການບໍ່ຮ່ວມກຸ່ມໄດ້ມີບັນດາການປະກອບສ່ວນສຳຄັນເຂົ້າໃນການຕໍ່ສູ້ເພື່ອສັນຕິພາບ, ເອກະລາດ, ອະທິປະໄຕຂອງບັນດາປະເທດສະມາຊິກ. ທ່ານຮອງລັດຖະມົນຕີ ຮຽກຮ້ອງໃຫ້ຂະບວນການບໍ່ຮ່ວມກຸ່ມຄວນເພີ່ມທະວີຄວາມສາມັກຄີກ່ວາອີກ, ບົນພື້ນຖານບັນດາຫຼັກການສ້າງຕັ້ງ, ເພື່ອແນໃສ່ຮັບມືກັບບັນດາສິ່ງທ້າທາຍໃນປະຈຸບັນກ່ຽວກັບຄວາມໝັ້ນຄົງໃຫ້ດີກ່ວາ, ໃນນັ້ນມີການແຊກແຊງນັບມື້ນັບເພີ່ມຂຶ້ນຈາກພາຍນອກ. ທ່ານຮອງລັດຖະມົນຕີ ຮ່າກິມງອກ ຢັ້ງຢືນວ່າ: ບັນດາປະເທດ ອາຊຽນ ພວມມານະພະຍາຍາມສ້າງປະຊາຄົມ ແລະ ເຂດອາຊີຕາເວັນອອກສ່ຽງໃຕ້ໃຫ້ມີ ສັນຕິພາບ, ສະຖຽນລະພາບ ແລະ ພັດທະນາ, ຕັດສິນໃຈແກ້ໄຂບັນດາການຂັດແຍ້ງກັນຢູ່ທະເລຕາເວັນອອກດ້ວຍມາດຕະການສັນຕິພາບ, ເໝາະສົມກັບກົດໝາຍສາກົນ.
(ແຫຼ່ງຄັດຈາກ VOV)